Dejan Zlatičanin

Dejan Zlatičanin (serbia kirillitsas Дејан Златичанин; sündinud 18. mail 1984 Titogradis) on Jugoslaavia Liitvabariigi, Serbia ja Montenegro ning Montenegro poksija.

Harrastajana
Ta esindas võistlustel kuni 2003. aastani Jugoslaavia Liitvabariiki ning aastatel 2003–2006 Serbiat ja Montenegrot.

Maailmameistrivõistlustel
Ta osales kergekaalus (kuni 60 kg) 12. maailmameistrivõistlustel (Bangkok, 2003) Serbiat ja Montenegrot esindades, kuid kaotas 1. ringis oma kohtumise ja jäi edasisest medaliheitlusest välja.12. maailmameistrivõistlused poksis. Bangkok 2003. Tulemused inglise keeles

Euroopa meistrivõistlustel
Ta osales kergekaalus (kuni 60 kg) 35. Euroopa meistrivõistlustel (Pula, 2004) Serbiat ja Montenegrot esindades, kuid kaotas 1. ringis hilisemale hõbemedalivõitjale Selçuk Aydınile (Türgi) ja jäi edasisest medaliheitlusest välja35. Euroopa meistrivõistlused poksis. Pula 2004. Tulemused inglise keeles ning 36. Euroopa meistrivõistlustel (Plovdiv, 2006) Montenegro eest, kuid kaotas veerandfinaalis hilisemale pronksmedalivõitjale Aleksei Šaidulinile (Bulgaaria) ja jäi edasisest medaliheitlusest välja.36. Euroopa meistrivõistlused poksis. Plovdiv 2006. Tulemused inglise keeles 

Elukutselisena
Alates maist 2008 on ta poksinud elukutselisena. Seisuga 14. detsember 2017 on ta pidanud 24 kohtumist ning võitnud neist 23 (neist 16 nokaudiga) kohtumist ja kaotanud 1 kohtumise (selle nokaudiga).

Ta oli 11. juunist 2016 kuni 28. jaanuarini 2017 WBC maailmameister kergekaalus (kuni 135 naela ehk 61,2 kg). Ta on esimene Montenegro poksija, kes on olnud elukutseliste maailmameister poksis.

Viited

Välislingid
Dejan Zlatičanin lehel BoxRec. Inglise keeles

Kategooria:Serbia ja Montenegro poksijad
Kategooria:Montenegro poksijad
Kategooria:Sündinud 1984